เป็นคนประจำเดือนมาไม่ปกติค่ะเนื่องจากน้ำหนักตัวมาก ตอนนี้ลดน้ำหนักลงมาทำให้ประจำเดือนมาติดกัน2เดือนแล้วแต่เลือดออกมาไม่มากและมีสีอ่อนเพียงไม่เกิน3-5วันก็หมดทั้ง2ครั้งที่เป็นประจำเดือน วันที่เป็นคือวันที่15/5/19 กับ10/6/19 และได้มีเพศสัมพันธ์เมื่อวันที่18/6/19 โดยป้องกันด้วยการสวมถุงยางอย่างเพียงอย่างเดียว และวันนี้(28/6/19)มีเลือดออกมาเป็นสีน้ำตาลแดงอ่อนๆและออกมาปริมาณพอๆกับ2เดือนแรกที่เป็นติดกัน แต่รอบนี้มาก่อนปกติถึงประมาณ2อาทิตย์ มีโอกาสท้องมั้ยคะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-อวัยวะภายในอุ้งเชิงกรานอักเสบ อาจมีไข้ มีตกขาวผิดปกติ และปวดท้องน้อยร่วมด้วย-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ผลข้างเคียงจากการใช้ยาคุมกำเนิดจากกรณีดังกล่าว ออกมาไม่ตรงกับรอบเดือน น่าจะเป็นเลือดที่เกิดจากความผิดปกติอย่างใดอย่างหนึ่ง ดังกล่าวไป แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไป ในเบื้องต้นอาจซื้อชุดตรวจการตั้งครรภ์ทางปัสสาวะมาตรวจเองก่อนได้ ให้ผลบวกได้ตั้งแต่ 10-14 วันหลังมีการปฏิสนธิการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์ค่ะ